بینگول ولایتی قارلی اوا تومنیده توناون کونی یوز بیرگن 5،7 رشتر ییر قیمیرلش عاقبتیده 1 نفر خوفسیزلیک قوریقچیسی شهید بولدی.
آفت و عاجل وضعیتلر اداره سی (AFAD) تامانیدن بیریلگن بیاناتده، مرکزی بینگول ولایتی نینگ قارلی اوا تومنی بولگن زلزله نینگ آرتیدن کسلخانه لرگه بارگن 21 نفردن 3 ته سی نینگ تداوی بولیب کیتگن لیگی 18 ته سی نینگ تداویسی نینگ دوام ایتیب تورگن لیگی بیلدیریلدی.
باشقه تاماندن جمهور باشلیغی رجب طیب ایردوغان شهید بولگن خوفسیزلیک قوریقچیسی نینگ عایله سی بیلن گپیریب قیغوداشلیک بیلدیردی.
ایردوغان عین دمده ایریم یره لی لر بیلن هم گپیریب عاجل شفا تیله دی.
جمهور باشلیغی اورینباسری فواد اوکتای ایچکی ایشلر وزیری سلیمان سویلو، اطرافنی سقلش و شهرچیلیک وزیری مراد کوروم ییر قیمیرلش یوز بیرگن بینگول ولایتی گه باردیلر.
اوکتای تویتر آرقه لی ترقه تگن تویتیده،
"تیگیشلی اداره لریمیز فعالیتلرینی دقتلی بیر شکلده عملگه آشیرماقده دیر. ایشلرنی تعقیب ایتماقده میز" دیب ایتگن.
شونده ی بولیب ایچکی ایشلر وزیری سلیمان سویلو آفاد باشلیغی مِحمد گللی اوغلی همراهلیگیده بینگولده فعالیتلرگه باشچیلیک قیلماقده دیر.
تیگیشلی ایریم وزیر و وزیر اورینباسرلری هم زلزله نینگ منطقه سیده فعالیتلرنی تیکشیریب بارماقده لر.
تورکیه نینگ بینگول ولایتی قارلی اوا تومنیده توناون کونی یوز بیرگن 5،7 رشتر ییر قیمیرلش نینگ آرتیدن ایککی ته سی 4 رشتر توپلم 90 ته کیچیک ییر قیمیرلش یوز بیرگن لیگی بیلدیریلدی.
باشقه تاماندن آفاد اداره سی بوگون ایرته لب ساعت 09:51 ده ینه بینگول ولایتی نینگ قارلی اوا تومنیده 5،6 رشتر ییر قیمیرلش یوز بیرگن لیگینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
